Qirg‘izistonning O‘sh viloyati Qorasuv tumanida istiqomat qiluvchi ayol yangi tug‘ilgan chaqalog‘ini 15 ming somga sotib yubordi. Bu haqda mamlakat IIV matbuot xizmati xabar berdi. Aytilishicha, 26 yoshli ayol 2015 yil dekabrida o‘z qizini 1980 yili tug‘ilgan rossiyalik ayolga sotib yuborgan. U, o‘z navbatida, soxta hujjatlar yordamida tug‘ilganlik haqida guvohnoma olishga erishgan. Voqea yuzasidan jinoiy ish qo‘zg‘atildi.